Buxoro viloyatida qishloq xoʻjaligi yerlaridan foydalanish samaradorligini oshirish chora-tadbirlari toʻgʻrisida
(resolution, 2021-09-18)

Buxoro viloyatida qishloq xoʻjaligi yerlaridan foydalanish samaradorligini oshirish hamda sugʻoriladigan yerlardagi 22,1 ming gektar va choʻl hududlardagi 55,7 ming gektar (jami 77,8 ming gektar) yerlarni qayta foydalanishga kiritish, mavjud yer va suv resurslaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Suv xoʻjaligi vazirligining 2021-yilda Suv xoʻjaligi vazirligi hamda uning tizimiga kiruvchi tashkilotlarga ajratilgan budjet mablagʻlaridan 1-ilovaga muvofiq 300,0 mlrd soʻm mablagʻni maqbullashtirish orqali Buxoro viloyatida qishloq xoʻjaligida foydalanilmayotgan sugʻoriladigan maydonlar va choʻl hududlardagi yerlarni qayta foydalanishga kiritish maqsadida amalga oshiriladigan ishlarga yoʻnaltirish toʻgʻrisidagi taklifi maʼqullansin. 2. Oʻzbekiston Respublikasi Suv xoʻjaligi vazirligi huzuridagi Suv xoʻjaligida kapital qurilish loyihalarini amalga oshirish agentligining “Buxorosuvqurilishinvest” davlat muassasasiga (keyingi oʻrinlarda — “Buxorosuvqurilishinvest” davlat muassasasi) Buxoro viloyatida qishloq xoʻjaligida foydalanilmayotgan sugʻoriladigan maydonlar va choʻl hududlardagi yerlarni qayta foydalanishga kiritish tadbirlarini amalga oshirish vazifasi yuklansin. 3. 2021-2022-yillarda Buxoro viloyatida qishloq xoʻjaligida foydalanilmayotgan sugʻoriladigan maydonlar va choʻl hududlardagi yerlarni qayta foydalanishga kiritish uchun amalga oshiriladigan chora-tadbirlar prognoz koʻrsatkichlari 2-ilovaga muvofiq tasdiqlansin. 4. Oʻzbekiston Respublikasi Suv xoʻjaligi vazirligi Moliya vazirligi bilan birgalikda qishloq xoʻjaligida foydalanilmayotgan sugʻoriladigan maydonlar va choʻl hududlardagi yerlarni qayta foydalanishga kiritish uchun belgilangan chora-tadbirlar prognoz koʻrsatkichlarini oʻz vaqtida amalga oshirish maqsadida 1-ilovaga muvofiq maqbullashtirilayotgan 300,0 mlrd soʻm mablagʻni “Buxorosuvqurilishinvest” davlat muassasasiga belgilangan tartibda ajratish uchun Buxoro viloyati mahalliy budjetiga oʻtkazilishini taʼminlasin. Belgilansinki, mazkur mablagʻlar hisobi Oʻzbekiston Respublikasi Moliya vazirligi Gʻaznachiligida “Buxorosuvqurilishinvest” davlat muassasasi uchun alohida ochiladigan shaxsiy gʻazna hisobvaraqlarida yuritiladi. 5. Oʻzbekiston Respublikasi Suv xoʻjaligi vazirligi Energetika vazirligi, Davlat geologiya va mineral resurslar qoʻmitasi va Buxoro viloyati hokimligi bilan birgalikda yerlarni qayta foydalanishga kiritish maqsadida quriladigan sugʻorish quduqlari hamda nasos agregatlaridan mavjud suv manbalaridan va elektr energiyasi taʼminotidan kelib chiqib, foydalanish boʻyicha tegishli hujjatlarni rasmiylashtirsin. 6. Oʻzbekiston Respublikasi Suv xoʻjaligi vazirligi va Qishloq xoʻjaligi vazirligiga yerlarni qayta foydalanishga kiritishda yuzaga keladigan muammolarning yechimini topishga ilmiy yondashuv asosida tajribali olim, mutaxassis va ekspertlarni jalb qilish vazifasi yuklansin. 7. Buxoro viloyati hokimligi va “Buxorosuvqurilishinvest” davlat muassasasi: tasdiqlangan manzilli roʻyxatlar, shuningdek, mazkur qarorga 2-ilovaga muvofiq tasdiqlangan chora-tadbirlar prognoz koʻrsatkichlarini bajarish maqsadida loyihalashtirish va pudrat tashkilotlarini qonunchilik hujjatlari talablariga muvofiq belgilash ishlarini hamda obyektlarning loyiha-smeta hujjatlarini oʻz vaqtida va sifatli ishlab chiqish ishlari amalga oshirilishini tashkil qilsin va nazoratga olsin; loyihalarni amalga oshirish doirasida zarur asbob-uskuna, xomashyo, butlovchi buyumlar hamda sifatli qurilish materiallarining ustuvor ravishda mahalliy ishlab chiqaruvchilardan xarid qilinishini taʼminlasin. 8. Oʻzbekiston Respublikasi Qurilish vazirligi manzilli roʻyxatlarda belgilangan obyektlarda bajariladigan qurilish-montaj ishlari shaharsozlik norma va qoidalariga rioya etilgan holda amalga oshirilishi yuzasidan davlat qurilishi nazoratini oʻrnatsin. 9. Buxoro viloyati hokimligi: tumanlar hokimliklarining qarorlari asosida qayta foydalanishga kiritiladigan yer maydonlarini ajratish boʻyicha tashabbuskor va tegishli tuman hokimligi oʻrtasida qonunchilik hujjatlarida belgilangan tartibda ijara shartnomalar tuzilishini; qurilishi yakunlangan irrigatsiya-melioratsiya obyektlarini tegishliligi boʻyicha ulardan foydalanuvchilarga belgilangan tartibda dalolatnoma asosida topshirilishini taʼminlasin. 10. Oʻzbekiston Respublikasi Moliya vazirligi Suv xoʻjaligi vazirligi bilan birgalikda ikki oy muddatda “2021-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonuniga yuqoridagi topshiriqlar ijrosini taʼminlash maqsadida tegishli oʻzgartirishlar kiritish boʻyicha takliflar kiritsin. 11. Qoraqalpogʻiston Respublikasi Vazirlar Kengashi, viloyatlar hokimliklari ushbu qarordan kelib chiqib, mahalliy budjetlar parametrlariga tegishli oʻzgartirishlar kiritilishini taʼminlasin. 12. Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev: manfaatdor vazirliklar va idoralar hamda Buxoro viloyati hokimligi bilan birgalikda Buxoro viloyatida qishloq xoʻjaligida foydalanilmayotgan sugʻoriladigan maydonlar va choʻl hududlardagi yerlarni qayta foydalanishga kiritish ishlarini muvofiqlashtirib borsin; har chorak yakuni boʻyicha mazkur qarorning ijrosini joyiga chiqqan holda tanqidiy oʻrganib, mavjud muammolarning yechimi yuzasidan tezkor choralarni koʻrsin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev, Oʻzbekiston Respublikasi suv xoʻjaligi vaziri Sh.R. Xamrayev, qishloq xoʻjaligi vaziri J.A. Xodjayev va Buxoro viloyati hokimi B.K. Zaripov zimmasiga yuklansin. T/r Tashkilotlar nomi Miqdori, mln soʻm 1. Qoraqalpogʻiston nasos stansiyalari va energetika boshqarmasi 2 070 2. Beruniy nasos stansiyalari va energetika boshqarmasi 855 3. Andijon nasos stansiyalari va energetika boshqarmasi 25 200 4. Buxoro nasos stansiyalari va energetika boshqarmasi 6 750 5. Jizzax nasos stansiyalari va energetika boshqarmasi 2 250 6. Qashqadaryo nasos stansiyalari va energetika boshqarmasi 6 570 7. Navoiy nasos stansiyalari va energetika boshqarmasi 6 075 8. Namangan nasos stansiyalari va energetika boshqarmasi 37 800 9. Samarqand nasos stansiyalari va energetika boshqarmasi 6 570 10. Sirdaryo nasos stansiyalari va energetika boshqarmasi 2 115 11. Surxondaryo nasos stansiyalari va energetika boshqarmasi 39 240 12. Toshkent nasos stansiyalari va energetika boshqarmasi 2 610 13. Fargʻona nasos stansiyalari va energetika boshqarmasi 13 275 14. Xorazm nasos stansiyalari va energetika boshqarmasi 3 915 15. Amu-Buxoro mashina kanalidan foydalanish boshqarmasi boʻyicha 66 330 sh.j. Buxoro hududi 49 185 Navoiy hududi 17 145 16. Qarshi magistral kanalidan foydalanish boshqarmasi 66 000 17. Jizzax Bosh nasos stansiyasi 12 375 sh.j. Jizzax hududi 7 875 Sirdaryo hududi 4 050 Jami: 300 000 gektar T/r Tumanlar nomi Jami shu jumladan: qayta foydalanishga kiritiladigan sugʻoriladigan maydonlar hisobidan choʻl hududlardagi yerlarni qayta foydalanishga kiritish hisobidan 1. Buxoro 7 480 905 6 575 2. Vobkent 1 300 825 475 3. Jondor 11 200 1 710 9 490 4. Kogon 6 000 1 010 4 990 5. Qorakoʻl 9 000 3 061 5 939 6. Qorovulbozor 4 800 250 4 550 7. Olot 7 500 2 500 5 000 8. Peshku 8 520 3 000 5 520 9. Romitan 7 500 2 300 5 200 10. Shofirkon 10 500 3 500 7 000 11. Gʻijduvon 4 000 3 000 1 000 Jami: 77 800 22 061 55 739